CELEX: 62018TN0299
Language: da
Date: 2018-05-16 00:00:00
Title: Sag T-299/18: Sag anlagt den 16. maj 2018 — Strabag Belgium mod Parlamentet

201807060581993892018/C 259/562992018TC25920180723DA01DAINFO_JUDICIAL20180516414221Sag T-299/18: Sag anlagt den 16. maj 2018 — Strabag Belgium mod Parlamentet
 ---documentbreak--- C2592018DA4110120180516DA0056411422Sag anlagt den 16. maj 2018 — Strabag Belgium mod Parlamentet
   (Sag T-299/18)2018/C 259/56Processprog: fransk
      Parter
   
   
      Sagsøger: Strabag Belgium (Antwerpen, Belgien) (ved advokaterne M. Schoups, K. Lemmens og M. Lahbib)
   
      Sagsøgt: Europa-Parlamentet
   
      Sagsøgerens påstande
   
   
            —
         
         
            Annullationssøgsmålet antages til realitetsbehandling, og sagsøgeren gives medhold.
         
      
            —
         
         
            Således annulleres (i) afgørelse af 19. april 2018 om bekræftelse af Europa-Parlamentets afgørelse af 24. november 2017 om at tildele fem andre tilbudsgivere end SA Strabag Belgium kontrakten vedrørende hovedentreprenørarbejde på Europa-Parlamentets bygninger i Bruxelles (udbud nr. 06/D20/2017/M036) og (ii) analyserapporten vedrørende buddene (addendum), udarbejdet den 26. marts 2018 af det bedømmelsesudvalg, som var udpeget af den kompetente anvisningsberettigede.
         
      
            —
         
         
            Europa-Parlamentet tilpligtes at betale sagsomkostningerne.
         
      
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat et enkelt anbringende om tilsidesættelse af:
   
            (i)
         
         
            artikel 110, stk. 5, i Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT 2012, L 298, s. 1), som ændret ved Europa-Parlamentets og Rådets forordning (EU, Euratom) nr. 2015/1929 af 28. oktober 2015 (EUT 2015, L 286, s. 1), der foreskriver, at Kommissionen tillægges beføjelse til at vedtage delegerede retsakter i overensstemmelse med artikel 210 vedrørende reglerne for tildelingskriterierne, herunder det økonomisk mest fordelagtige bud
         
      
            (ii)
         
         
            artikel 151, som ændret ved Kommissionens delegerede forordning (EU) 2015/2462 af 30. oktober 2015 om ændring af delegeret forordning (EU) nr. 1268/2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT 2015, L 342, s. 7), som ophæver de gældende regler for unormalt lave bud, og
         
      
            (iii)
         
         
            artikel 102 i forordning (EU, Euratom) nr. 966/2012, der fastsætter de almindelige principper om gennemsigtighed, proportionalitet, ligebehandling og ikke-forskelsbehandling for offentlige kontrakter.
         
      Sagsøgeren er af den opfattelse, at disse regler er blevet tilsidesat, idet den anfægtede afgørelse:
   
            (i)
         
         
            angiver, at ingen af de fremlagde oplysninger, hverken i de afgivne bud eller i de derefter begærede supplerende forklaringer, gør det muligt at bekræfte, at et af de tilbudsgivende selskabers bud er unormalt lavt i henhold til de gældende regler, og
         
      
            (ii)
         
         
            udpeger det nævnte bud som det laveste forenelige bud uden at give nogen tilstrækkelig begrundelse herfor, idet det tilbudsgivende selskabs bud utvivlsomt ikke er det laveste forenelige bud, buddet indeholder unormalt lave priser og burde være blevet erklæret uforeneligt og afvist efter en mere konkret og dybdegående undersøgelse foretaget af Europa-Parlamentet.